དེ་ལྟར་བོད་དུ་ནང་པའི་གསང་སྔགས་ཀྱི་གཞུང་རྣམས་སུ་ལྷན་སྐྱེས་ཀྱི་མཁའ་འགྲོ་མ་དང་།སྔགས་སྐྱེས་ཀྱི་མཁའ་འགྲོ་མ།ཞིང་སྐྱེས་ཀྱི་མཁའ་འགྲོ་མ་སོགས་དང་།སངས་རྒྱས་ཟིན་པའི་མཁའ་འགྲོ་མ་ནི་ལྷན་སྐྱེས་ཀྱི་མཁའ་འགྲོ་མ་དང༌།གསང་སྔགས་ཀྱི་ལམ་ལ་ཞུགས་ནས་རྟོགས་པའི་གནས་ཚད་མཐོན་པོར་སླེབས་པའི་མཁའ་འགྲོ་མ་ནི་སྔགས་སྐྱེས་ཀྱི་མཁའ་འགྲོ་མ་དང༌།སྤྱིར་བཏང་གི་བུད་མེད་ཕལ་པའི་རིགས་ཀྱི་ནང་ནས་མཚན་རྟགས་དང་ལྡན་པའི་མཁའ་འགྲོ་མ་ནི་ཞིང་སྐྱེས་ཀྱི་མཁའ་འགྲོ་མ་ཞེས་གསུངས་ཡོད།སྐུ་གསུང་ཐུགས་ཀྱི་གནས་བརྒྱད་བརྒྱད་ན་བཞུགས་པའི་མཁའ་འགྲོ་མ་ཉེར་བཞི་ཞེས་རྣམ་གྲངས་མང་པོར་དབྱེར་ཡོད།